मख’जाथावदि थांनाय समफोराव क’रनानि गिख्रंथाव जिउसानि थाखाय गोबां जोलुर बादायलायनाय गेलेनायखौ खुंफुंनो हायाखै। जेरैबादि इउ एन बड’फा मेमरियेल गल्द क्लाब,दिमाकुसियाव बि टि सि नि बाजेताव सोसन जानाय मुंख्लं गल्द क्लाब, मुंख्लं सुरत नार्जारिनि मुङाव, बिनि अनगायैबो अनगायैबो बर’नि गोबां मुंख्लंफोरनि मुङाव ओनसोलनि गुबुन-गुबुन गेलेनायफोरखौ लकदाउननि थाखाय दोनथ’नो गोनां जादों। राइजोआरि , हादोरारि आरो मुलुगनां दरबाराव गासैबो आयदानि गेलेनायखौ दोनथ’नो गोनां जादों। बिनिखायनो कलबारि ओनसोलनि मेलेमजिबि आरो लाइमोन सेंग्राफोरा गोसो जानानै बे गेलेनाय बादायलायनाय हाबाफारिखौ होनाय जादों होननानै फोरमायदों।